|  |  |
| --- | --- |
| **Tunnustuse kategooria** | **2024 AASTA SOTSIAALVALDKONNA** **VÄLINE KOOSTÖÖPARTNER "HEA TEGU"** |
| **Valdkonnavälise koostööpartneri IKEA Eesti algatus „Märka vägivalda“**  |
| **Kandidaadi iseloomustus** |
| Asutus |  IKEA Eesti |
| Asutuse esindaja nimi |  Marko Põder (IKEA Eesti turu juht) |
| E-posti aadress ja telefon |  Marko.Poder@IKEA.ee, 5243205 |
| **KANDIDAADI ISELOOMUSTUS:** [**VAATA JUHENDIT ENNE TÄITMIST!**](https://www.eswa.ee/wp-content/uploads/2024/11/Kandidaadi-esitamise-juhend-2025.pdf) |
| **Too vähemalt üks näide, kuidas on teinud eelmisel perioodil koostööd sotsiaalvaldkonnas?** |
| 2023. aastal alustas IKEA Eesti sotsiaalse algatusega “Märka vägivalda”, mille kaudu näitas, kuidas koostöö erasektori ja sotsiaalvaldkonna vahel võib luua positiivseid muutusi vägivalla märkamisel ja inimeste julgustamisel abi otsida. Tegemist on IKEA pikaajalise algatusega, mille tegevusi viidi aktiivselt ellu 2024. aastal ja jätkatakse ka 2025. aastal. Algatuse raames on IKEA teinud tihedat koostööd naiste tugikeskustega, mis on sotsiaalkindlustusameti olulised partnerid naistevastase vägivalla ohvrite abistamisel üle Eesti. Ühe silmapaistva koostöö näitena alustati tugikeskuste ruumide ja sisustuse uuendamist, et pakkuda ohvritele turvalist ja toetavat keskkonda. 2024. aastal valmis teise naiste tugikeskuse majutuse ruumide renoveerimine. IKEA ja sotsiaalvaldkonna partnerlus ei ole piirdunud vaid materiaalsete lahendustega. Algatuse raames loodi ka teadlikkust tõstvaid teavitusmaterjale, mis tutvustavad mh ohvriabi võimalusi ja levitati neid laialdaselt, et jõuda võimalikult paljude abivajajateni. IKEA integreeris kampaania põhiväärtused ka oma igapäevategevustesse, muutes selle terviklikuks osaks nii ettevõtte kultuurist kui ka ühiskondlikust vastutusest. Selline läbimõeldud ja sihikindel koostöö on hea eeskuju, kuidas erasektor saab toetada sotsiaalvaldkonna eesmärke ja aidata kaasa ühiskonna turvalisuse ning lähisuhtevägivallast teadlikkuse tõstmisele. |
| **Too vähemalt üks näide, kuidas kandidaat on käivitanud või osalenud koostööprojektides, teeb igapäevase töö pinnalt head võrgustiku- ja koostööd võrdses partnerluses?**  |
| IKEA Eesti on algatuse loomisel lähtunud ühiskondlikust vajadusest ja seda aktiivses partnerluses. IKEA lähenes sotsiaalkampaania ettevalmistamisse suure põhjalikkusega ning kaasas nii ennetussõnumite kui abivõimaluste osas aktiivselt lähisuhtevägivalla ja ohvriabi eksperte, et see vastaks Eesti eesmärkidele lähisuhtevägivalla tõkestamisel. Samuti on üks silmapaistev näide 2024. aasta lõpus korraldatud IKEA üleskutse „Kodu olgu turvapaik“, mille eesmärk oli jõulupühade eel tõsta teadlikkust pühade ajal sagenevatest vägivallajuhtumitest ning õpetada inimesi vägivalda märkama ja abivajajaid toetama. See ühine teavitusüritus toimus 17.12.2024 Tallinna IKEA kaupluses ja tõi kokku laiapõhjalise võrgustiku: sotsiaalkaitseministri, sotsiaalministeeriumi, Sotsiaalkindlustusameti ohvriabi ja lasteabi ning Politsei- ja Piirivalveameti eksperdid. IKEA pakkus ürituse korraldamiseks nii ruume kui oma meeskonna tuge ja jagas IKEA kogemusi vägivallaennetuses, näidates, kuidas hea koostöö võib aidata ühiskonna jaoks olulisi teemasid esile tõsta ja lahendusi leida. |
| **Too vähemalt üks näide, kuidas kandidaat teeb sotsiaalvaldkonnas või sotsiaalvaldkonnaga koostööd valdkondadeüleselt, st inimeste toetamisele lähenetakse laiapõhjaliselt ja inimesest lähtuvalt?** |
| IKEA algatus „Märka vägivalda“ on hea näide, kus sotsiaalvaldkonna võtmepartnerite (Sotsiaal­ministeerium, Sotsiaalkindlustusamet ja Politsei- ja Piirivalveamet) ning oluliste mõjuisikute (nt president Kersti Kaljulaid ja minister Signe Riisalo) kaasamisel läheneti probleemile laiapõhjaliselt ja inimesest lähtuvalt. Kampaania lansseerimisel tehti koostöös Norstatiga kõigepealt veebiküsitlus, mis hõlmas 1000 vastajat vanuses 18–74, et mõista ühiskonna hetkehoiakuid ja vajadusi. Kampaania oli terviklik ja selle raames panustas IKEA Eesti kolme valdkonda: teadlikkuse tõstmine, naiste tugikeskuste renoveerimine ning ettevõttesisese tugisüsteemi arendamine. Näiteks on IKEA pakkunud oma töötajatele võimalust kohtuda psühholoogiga ja ning julgustanud neid osalema vabatahtlikena naiste tugikeskuste värskenduskuurides. Lisaks on IKEA kampaania raames organiseerinud ekspertide ja praktikutega mitmeid intervjuusid ja artikleid, et lähisuhtevägivalla teemades rohkem selgust ja kõlapinda saada. |
| **Kandidaadi esitaja andmed** |  |  |  |  |
| Nimi  | Kaire Tamm  |
| Asutus/ametikoht | Sotsiaalkindlustusamet | Ohvriabi osakonna juhataja |
| E-posti aadress ja telefon | Kaire.Tamm@sotsiaalkindlustusamet.ee  | 53824249 |
| Esitamise kuupäev ja allkiri | 17.01.2025 |